Kathrine Johnsen

Kathrine Johnsen () var ein norsk-samisk lærar og tilsett i NRKs Sameradio. Ho er ein av dei viktigaste personane for samisk språk og kultur etter andre verdskrigen, og vart kalla «Sameradioens mor».

 Biografi 
Johnsen var fødd i i Tana kommune og voks opp i Finnmark. Etter å ha hatt ei rekke jobbar utdanna ho seg til lærer i Tromsø. Ho var ferdig utdanna lærar i 1949. Ho jobba deretter på den samiske ungdomsskulen i Karasjok fram til 1958, med ulike pausar for vidareutdanning. Ho tok samisk grunnfag i 1968

I 1959 vart ho programsekretær i NRK, og dreiv den samiske radioen åleine i nesten ti år. Samtidig var ho òg tidvis sjef for NRK Finnmarks sendingar på norsk og samisk. I 1964 flytta ho til Tromsø, og var den einaste fast tilsette i Sameradioen der, noko som gjorde at ho hadde hovudansvaret for alle sendingane, som etter kvart gjekk til Noreg, Sverige og Finland. Då Sameradioen vart flytta til Karasjok, vart Johnsen verande i Tromsø.

Ho var aktiv i ulike former for samepolitisk arbeid, særleg i Nordisk sameråd, men hadde òg ei rekke andre verv. Ho var observatør for Norske Kvinners Nasjonalråd ved FNs 31. generalforsamling i 1976. Ho sat i ei rekke styre som for avisa Ságat, der ho var leiar, den samiske folkehøgskulen, Nordisk samisk institutt, der ho var varamedlem og ho var med i komiteen som gav ei innstilling om stadnamn i 1983. I tillegg var ho med i den samiske liturgikomiteen og den samiske salmekomiteen.  Ho er representert i Norsk salmebok 2013 med ei omsetjing av Thorbjørn Egners «Jeg folder mine hender små» til samisk.

 Utmerkingar 

 1981 - «Sukkerbiten» (Utmerking gitt av NRK)
 1983 - Kongens fortjenstmedalje i gull

Kjelder

Denne artikkelen bygger på «Kathrine Johnsen» frå ,  den 16. oktober 2022.  

 Bakgrunnsstoff 
 Oppslag i Norsk biografisk leksikon

Kategori:Kongens fortenestmedalje i gull
Kategori:Folk frå Tromsø
Kategori:Folk frå Tana
Kategori:Norske salmediktarar
Kategori:NRK-tilsette
Kategori:Samisk kyrkjeliv
Kategori:Emne knytte til samar
Kategori:Samisk kultur